# 大寒节气的古代诗句【四篇】

来源：网络 作者：紫云轻舞 更新时间：2025-04-08

*大寒是二十四节气之一，每年1月20日前后，太阳到达黄经300°时为大寒。大寒就是天气寒冷到了极点的意思。大寒前后是一年中最冷的季节。大寒正值三九刚过，四九之初。谚云：“三九四九冰上走”。搜集的大寒节气的古代诗句【四篇】，供大家参考阅读，更多...*

大寒是二十四节气之一，每年1月20日前后，太阳到达黄经300°时为大寒。大寒就是天气寒冷到了极点的意思。大寒前后是一年中最冷的季节。大寒正值三九刚过，四九之初。谚云：“三九四九冰上走”。搜集的大寒节气的古代诗句【四篇】，供大家参考阅读，更多内容 ，请访问祝福语频道。

　　>【第一篇】

　　用夹谷子括吴山晚眺韵十首

　　年代：【宋】作者：方回

　　极目无穷六合宽，仰天如以浑仪观。

　　日躔箕斗逢长至，月宿奎娄届大寒。

　　肘后方多难却老，杯中物到莫留残。

　　来年七十身犹健，容膝归欤亦易安。

　　永乐沽酒

　　年代：【宋】作者：方回

　　大寒岂可无杯酒，欲致多多恨未能。

　　楮币破悭捐一券，瓦壶绝少约三升。

　　村沽太薄全如水，冻面微温尚带冰。

　　爨仆篙工莫相讶，向来曾有肉如陵。

　　大寒

　　年代：【宋】作者：陆游

　　大寒雪未消，闭户不能出，可怜切云冠，局此容膝室。

　　吾车适已悬，吾驭久罢叱，拂麈取一编，相对辄终日。

　　亡羊戒多岐，学道当致一，信能宗阙里，百氏端可黜。

　　为山傥勿休，会见高崒嵂。

　　颓龄虽已迫，孺子有美质。

　　>【第二篇】

　　顾渚行寄裴方舟

　　年代：【唐】作者：皎然

　　我有云泉邻渚山，山中茶事颇相关。鶗鴂鸣时芳草死，

　　山家渐欲收茶子。伯劳飞日芳草滋，山僧又是采茶时。

　　由来惯采无近远，阴岭长兮阳崖浅。大寒山下叶未生，

　　小寒山中叶初卷。吴婉携笼上翠微，蒙蒙香刺罥春衣。

　　迷山乍被落花乱，度水时惊啼鸟飞。家园不远乘露摘，

　　归时露彩犹滴沥。初看怕出欺玉英，更取煎来胜金液。

　　昨夜西峰雨色过，朝寻新茗复如何。女宫露涩青芽老，

　　尧市人稀紫笋多。紫笋青芽谁得识，日暮采之长太息。

　　清泠真人待子元，贮此芳香思何极。

　　岁寒知松柏宋黄庭坚

　　松柏天生独，青青贯四时。

　　心藏後凋节，岁有大寒知。

　　惨淡冰霜晚，轮囷涧壑姿。

　　或容蝼蚁穴，未见斧斤迟。

　　摇落千秋静，婆娑万籁悲。

　　郑公扶贞观，已不见封彝。

　　>【第三篇】

　　瑞雪纷纷梅问腊，

　　祥云片片竹迎春。

　　东家熏肉香来早，

　　西户咸鱼味入匀。

　　坐数桑麻聊旧话，

　　笑弹琴鼓慰亲人。

　　浓情堪比舒心镜，

　　映照温颜去岁尘。

　　>【第四篇】

　　题浮光丘家山寺

　　年代：【宋】作者：王之道

　　古寺钟鸣漏向残，马嘶人起束征鞍。

　　曈曚半弄阴晴日，栗烈初迎小大寒。

　　溪水断流寒冻合，野田飞烧晓霜乾。

　　嗟予老踏浮光路，陟岵怀亲眼欲酸。

　　和仲蒙夜坐

　　年代：【宋】作者：文同

　　宿鸟惊飞断雁号，独凭幽几静尘劳。

　　风鸣北户霜威重，云压南山雪意高。

　　少睡始知茶效力，大寒须遣酒争豪。

　　砚冰已合灯花老，犹对群书拥敝袍。

　　游慈云

　　年代：【宋】作者：陈着

　　老怀不与世情更，才说闲行兴翼然。

　　微湿易乾沙软路，大寒却暖雪晴天。

　　未曾到寺香先妙，底用寻梅山自妍。

　　笑问松边人立石，汝知今日是何年。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！